কানাইঘাট জুড়ে অবৈধ যানবাহন বিরোধী ও গুরুত্বপূর্ণ হাট-বাজার এলাকা কে যানজট মুক্ত করতে অভিযান জোরদার করা হয়েছে। নিয়মিত ভাবে সোমবার দুপুর ১২টার দিকে উপজেলা নির্বাহী কর্মকর্তা ও প্রথম শ্রেণীর ম্যাজিষ্ট্রেট তানিয়া সুলতানা কানাইঘাটে দায়িত্বরত ট্রাফিক পুলিশ কে সাথে নিয়ে চতুল বাজার রাস্তার দু’পাশে এলোপাতাড়ী ভাবে যানবাহন রেখে জন চলাচলে প্রতিবন্ধকতা দূর করেন। এ সময় তিনি বড়চতুল ইউপির চেয়ারম্যান মাওলানা আবুল হোসেইনের উপস্থিতিতে পরিবহন সংগঠনের নেতৃবৃন্দ কে রাস্তার উপর যানবাহন না রাখার জন্য নির্দেশ দেন। ভবিষ্যতে রাস্তার উপর অবৈধ ভাবে কেউ যানবাহন রেখে প্রতিবন্ধকতা সৃষ্টি করলে তাদের বিরুদ্ধে আইননানুগ ব্যবস্থা গ্রহণ করা হবে বলে গাড়ীর চালকদের সতর্ক করে দেন নির্বাহী কর্মকর্তা তানিয়া সুলতানা। এছাড়া তিনি বড়চতুল ইউনিয়ন পরিষদের সামনে কানাইঘাট-চতুল-দরবস্ত সড়কে অবস্থান করে অবৈধ যানবাহন বিরোধ অভিযান চালান। অভিযান কালে গাড়ীর কাগজপত্র ও চালকদের ড্রাইভিং লাইসেন্স না থাকায় মোটর যান আইনে ভ্রাম্যমান আদালত পরিচালনা করে ৮টি মামলা দায়েরের মাধ্যমে নগদ ১০ হাজার ৫ শত টাকা জরিমানা আদায় করেন। নির্বাহী কর্মকর্তা তানিয়া সুলতানা জানান এ অভিযান অব্যাহত থাকবে। এছাড়া তিনি কানাইঘাট পূর্ব বাজার ডাকবাংলোর পাশে নবনির্মিত তপশীল অফিসের নির্মান কাজে নি¤œ মানের ইট ব্যবহার করায় সাময়িক ভাবে কাজ বন্ধ করতে নির্মাণ শ্রমিকদের নির্দেশ দেন।